Kapteinis Nulle

"Kapteinis Nulle" ir 1964. gadā uzņemta Latvijas PSR aktierfilma. Filmas režisors ir Leonīds Leimanis. Filma uzņemta Rīgas Kinostudijā pēc tāda paša nosaukuma Egona Līva noveles.

 Sižets 
Valdis Nulle ir jauns un ambiciozs zvejas traļa "Dzintars" kapteinis. Viņam ir savs, mūsdienīgs uzskats par zvejas paņēmieniem, bet jūra diktē savus noteikumus. Kolhoza vadība, vadoties pēc situācijas, ir spiesta ekipāžā iekļaut bijušo kapteini Bauzi, kluso dzērāju Juhanu un citus, ne mazāk apšaubāmus darbiniekus. Jaunajam kapteinim trūkst iemaņu un pieredzes darbā ar tik daudziem piesaistītajiem zvejniekiem.

Negaidīti tieši uz šī kuģa ierodas daiļā inženiere Sabīne izmēģināt jauno trali, un nonāk ar kapteini "ražošanas konfliktā", kurš pāraug savstarpējās simpātijās un beidzas ar atzīšanos mīlestībā.

 Lomās 
 Eduards Pāvuls — kapteinis Valdis Nulle
 Ausma Kantāne — Sabīne
 Kārlis Sebris — traļmeistars Juhans
 Gunārs Cilinskis — Vaivars
 Artūrs Dimiters — Bauze
 Ēvalds Valters — Dundurs
 Rūdolfs Kreicums — Krams
 Egons Beseris — Uka
 Alfons Kalpaks — Orkānu Jeņķis
 Eduards Čakste - Čurkste
 Amālija Jaunvalka - Jūla
 Herberts Zommers - ekspedīcijas priekšnieks
 Edgars Mucenieks - Ainis
 Luijs Šmits - Teteris 
 Valdemārs Zandbergs - kolhoza priekšsēdētājs
 Alfrēds Videnieks - Glūda
 Gunārs Placēns - Lakstīgala

 Filmēšanas grupa 
 Režisors: Leonīds Leimanis
 Scenārija autori: Egons Līvs un Leonīds Leimanis
 Operators: Miks Zvirbulis
 Mākslinieki: Viktors Šildknehts, Herberts Līkums
 Komponists: Indulis Kalniņš
 Kostīmu mākslinieks: Gunārs Balodis

 Interesanti fakti 
 Rīgas kinostudijas pirmā platekrāna mākslas filma."Kapteinis Nulle" dodas reisā. - Literatūra un Māksla. - 1964.g. 6. novembris
 Filmas vajadzībām Eduards Pāvuls un Gunārs Cilinskis trenējās boksā.Kapteinis Nulle iziet jūrā. - Komunists (Liepāja). - 1964.g. 26. aprīlis
 Dzīve uz kuģa filmēta Rīgas zvejas ostā, Rīgas līcī, Baltijas un Ziemeļjūrā.Filma "Kapteinis Nulle" un tās veidotāji. - Padomju Venta. - 1964.g. 28. novembris

 Apbalvojumi 
 Eduards Pāvuls apbalvots ar Baltijas valstu, Baltkrievijas un Moldāvijas kinofestivāla diplomu (1965) par labāko vīrieša lomas tēlojumu.

 Atsauces 

 Ārējās saites 

 Kino Muzejs

 Video 


Kategorija:1964. gada Latvijas PSR filmas
Kategorija:Filmas latviešu valodā
Kategorija:Rīgas Kinostudijas filmas